
	讜砖讬讬驻讬 诇讛讜 讘讞讘诇讗 讚爪讘转讗. 讻诪讜 讚爪讘转讗 诪讬讬转讬谞谉 讘诪住讻转 注讘讜讚讛 讝专讛 讘住讜驻讛 (讚祝 注讛:) 讘讞讘诇 讛注砖讜讬 诪爪讜专讬 讚拽诇 讜砖讬讬祝 诇讬讛 诇注抓 注讚 砖转住讬专 讻诇 拽诇讬驻转讜 讜讙诐 讗诐 讬砖 讝专注 讙专注讬谉 讘转讜讱 讛谞讟讬注讜转 转驻讬诇谞讜 讜砖讜讘 诇讗 讬讘讗 砖诐 驻专讬 讜讘讛讻讬 诪砖讬专讬谉 拽诇讬驻转谉 讜砖诪讗 注''讬 讻讱 转讜注讬诇 诇讜 砖诇讗 转讙讚讬诇 讘讜 拽诇讬驻讛 讜诪转讜讱 讻讱 诇讗 讬讘讗 讘讜 驻专讬 讚讬驻讜诇 讚砖专讬拽讛 讘讬讛 讘讗专注讬 讝专注 讙专注讬谉 讻诪讜 砖驻讬专砖转讬: 讜拽讘专讬 诇讬讛 讛讬讻讗 讚诪住讬拽 诇讛 讬诪讗 砖讬专讟讜谉. 讘讗讜转讜 诪拽讜诐 砖讛讬诐 讙讚诇 讜诪转讜讱 诇讞诇讜讞 讛诪讬诐 诇讗 讬诪讜转 讛讗讬诇谉 砖讗诐 诇讗 讛讬讛 砖诐 拽讘讜专 讬诪讜转 诪转讜讱 砖讗讬谉 讘讜 拽诇讬驻讛: 拽讜专讛 注讘讚讗. 讜诪转讜讱 砖讛讜讗 讗讬诇谉 住专拽 讜讗讬谉 讙讚诇 讘讜 驻专讬 砖诪讻讞讬砖讬谉 讻讞讜 讙讚讜诇 讻诇 讻讱 砖专讗讜讬 诇拽讜专讜转 诇注砖讜转 诪诪谞讜 讘谞讬谉 讗讜转谉 注谞驻讬诐 讛讚拽讬谉 诇讜拽讞讬谉 诇爪讜专讱 讛诪讝讘讞. 讜转诇转 住讬讻讬 诪讬谞讬讬讛讜 注谞驻讬 诇砖讜谉 讗讞专 讘专讬讻讬: 诇讗 诪讞讝拽讛 诇讛讜 讙诪诇讗. 讚祝 砖诇 讙砖专 讗讬谞讜 讬讻讜诇 诇住讜讘诇谉 诪专讜讘 讙讜讚诇谉. 讙诪诇讗 讙砖专 讻诇讜诪专 讛专讘讛 讛诐 讙讚讜诇讬诐 讻讱 谞专讗讛 讘注讬谞讬 砖讬谞讜讬 讝讛 讜讻诪讜 砖讘专讬讬转讗 砖谞讜讬讛 讘转''讻 讻讙讬专住转 讛住驻专讬诐 讗讬谉 讗讚诐 讬讻讜诇 诇讬讬砖讘: 诪讗讬 讟注诐. 讞讝讬转讛 讻诇驻讬 诪讝专讞: 讻讚讬 砖转讛讗 讛专讜讞 诪谞砖讘转 讘讜. 讛专讜讞 砖讬讘讗 讚专讱 砖注专 诪讝专讞: 讜讞讚 讗诪专 砖讬讛讜 诪爪讬转讬谉 讗转 讛讗诇讬转讗 诪砖诐. 注爪讬诐 讚拽讬诐 诪砖讬诪讬谉 讘讗讜转讜 讞讝讬转 讜讛讗砖 住诪讜讱 诇讜 讜谞讚诇拽讬诐 讛注爪讬诐 讙讚讜诇讬诐 注诇 讬讚讬 注爪讬诐 拽讟谞讬诐: 诪拽讜诪讜转 注讘讚讬. 讻诇讜诪专 讘诪拽讜诪讜转 讛专讘讛 讛讬讜 谞讜转谞讬谉 注爪讬诐 讻讚讬 砖讬砖专驻讜 注爪讬 讛诪注专讻讛 诪讻诇 爪讚 讜讗讬讻讗 讘讬谞讬讬讛讜 讚诇诪讗谉 讚讗诪专 讻讚讬 砖转讛讗 讛专讜讞 诪谞砖讘转 讘讜 诇讗 讛讬讜 诪爪讬转讬谉 讛讗诇讬转讗 诪砖诐: 诪转谞讬' 讗诪专 诇讛诐 讛诪诪讜谞讛. 诇讗讞专 砖讘讗讜 诇诇砖讻转 讛讙讝讬转 注诇 讛驻讬讬住讜转: 讘讜讗讜 讜讛驻讬住讜 诪讬 砖讜讞讟 诪讬 讝讜专拽. 讻诇讜诪专 讘讜讗讜 讜谞驻讬住 诪讬 讬砖讞讜讟 诪讬 讬讝专讜拽 讜砖诇砖讛 注砖专 驻讬讬住讜转 讬砖 讻讗谉 砖讞讬讟讛 讝专讬拽讛 讜拽讘诇讛 讗讜转讜 讛讝讜专拽 讜讛讗 讛诪拽讘诇 讜讻谉 诪讜讻讞 讘讬讜诪讗 (讚' 讻讛:) 讚讗诪专 拽讘诇 讛诪拽讘诇 讜讘讗 诇讝专讜拽 讜讛讻讬 转拽讜谉 讚拽讘诇讛 转讞诇转 讝专讬拽讛 讛讬讗 讜谞讗讛 诇诪拽讘诇 砖讬讛讗 讝讜专拽 讚讬砖讜谉 诪讝讘讞 讛驻谞讬诪讬 讜讚讬砖讜谉 诪谞讜专讛 讛专讬 讚' 讘讛注诇讗转 讗讘专讬诐 诇讻讘砖 砖砖讛 讛专讬 讬' 驻讬讬住讜转 讛住讜诇转 讜讛讞讘讬转讬谉 讜讛讬讬谉 讛专讬 讬''讙 驻讬讬住讜转 讜讗诪专讬谞谉 讘讬讜诪讗 (砖诐) 讚诇讗 讛讬讜 诪驻讬住讬谉 讗诇讗 讘注讘讜讚讛 专讗砖讜谞讛 讘砖讞讬讟讛 讜讻讛谉 砖讝讻讛 讘砖讞讬讟讛 讬''讘 讗讞讬讜 讛讻讛谞讬诐 谞诪砖讻讬诐 注诪讜 讻诇讜诪专 讗讜转谉 砖讛谉 讗爪诇讜 讝讛 讗讞专 讝讛 讻住讚专 砖讛讬讜 谞诪砖讻讬谉 注诪讜 讝讛 讻诇讗讞专 讝讛 讝讛 诇讚讬砖讜谉 讜讝讛 诇诪谞讜专讛 讻住讚专 砖讛谉 讬讜砖讘讬谉 讛谉 谞诪砖讻讬谉 诇注讘讜讚讛 讛专讗砖讜谉 诇注讘讜讚讛 专讗砖讜谞讛 讻讙讜谉 讝专讬拽讛 讜讛砖谞讬 诇讚讬砖讜谉 诪讝讘讞 驻谞讬诪讬 讜讛讙' 诇诪谞讜专讛 讻讜' 讻住讚专 砖讛谉 住讚讜专讬谉 讘诪砖谞讛 讜驻讬讬住 讗讞讚 讚诇讗 讛讬讜 诪讟讬诇讬谉 讻讬 讗诐 驻讬讬住 讗讞讚 讚讻讬讜谉 砖讝讻讛 专讗砖讜谉 讘砖讞讬讟讛 讻讜诇谉 讛讬讜砖讘讬谉 讗爪诇讜 谞诪砖讻讬谉 讗讞专讬讜 讻讚讗讬转讗 讘讬讜诪讗 (砖诐) 讚讬砖讜谉 诪讝讘讞 讛驻谞讬诪讬 讜讛诪谞讜专讛 诪注讘讜讚转 讛转诪讬讚 讞砖讬讘讗 诇讬讛 讛讜讗讬诇 讚注诐 注讘讜讚转 转诪讬讚 讛讬讗 谞注砖讬转. 诪讬 砖讜讞讟 讜诪讬 讝讜专拽 讜诪讬 诪讚砖谉 讜讗祝 注诇 驻讬 砖住讚专 讛注讘讜讚讛 诇讗 讛讜讛 讻讱 讻讚讗诪专 讘住讚专 讬讜诪讗 讘砖诪注转讗 讚讗讘讬讬 (讚祝 诇讙.) 讚讗诪专 讚讬砖讜谉 诪讝讘讞 讛驻谞讬诪讬 拽讜讚诐 诇讝专讬拽转 讚诐 讛转诪讬讚 讜讻住讚专 讛住讚专 讛讝讛 讛讬讛 诇讛诐 诇讛驻讬住 讗''专 讚诪砖''讛 诪驻讬讬住讬谉 拽讜讚诐 讘砖讞讬讟转 讛转诪讬讚 砖拽讜讚诐 讚讬砖讜谉 诪讝讘讞 讛驻谞讬诪讬 讛讬讜 诇讜拽讞讬谉 讛讟诇讛 讗讜转谉 讛讻讛谞讬诐 砖讝讜讻讬谉 讘讜 讜专讜讗讬谉 讜诪讻谞讬住讬谉 讗讜转讜 诇砖讞讜讟 讜诪讘拽专讬谉 讗讜转讜 诇讗讜专 讛讗讘讜拽讜转 讜讛讬诇讻讱 讻讬讜谉 砖讛讬讜 注讜住拽讬谉 讘诪讬诇讬 讚转诪讬讚 拽讜讚诐 讚讬砖讜谉 讛诪讝讘讞 讜讛诪谞讜专讛 讛讬讜 诪驻讬住讬谉 谞诪讬 拽讜讚诐 砖讞讬讟转 讛转诪讬讚 讜讝专讬拽转讜 讚诪转讜讱 砖转讞诇转 注讘讜讚讛 讛讬转讛 讘转诪讬讚 专讗砖讜谞讛 讞讘讬讘讛 讛讬转讛 讜讛拽讚讬诪讜讛 讘驻讬讬住 讜诇讗 诪驻谞讬 砖讗诇讜 拽讜讚诪讬谉 讝讛 诇讝讛 讘驻讬讬住 讚讻讘专 驻讬专砖转讬 砖讻讜诇谉 讝讜讻讬谉 讬讞讚 讚讻讬讜谉 砖讝讜讻讛 讛砖讜讞讟 讬''讘 讗讞讬讜 讛讻讛谞讬诐 谞诪砖讻讬谉 讗讞专讬讜 讜讻诇 注讘讜讚讜转 讛转诪讬讚 砖讞讬讟转讜 讜讝专讬拽转讜 诇讗 讛讬转讛 讗诇讗 讗讞专 讚讬砖讜谉 诪讝讘讞 讛驻谞讬诪讬 讜讛诪谞讜专讛 讻讬爪讚 讘转讞诇讛 诪讚砖谉 诪讝讘讞 讛驻谞讬诪讬 讜讗讞专 讻讱 诪讚砖谉 讗转 讛诪谞讜专讛 讛' 谞专讜转 讜讗讞''讻 砖讜讞讟 讗转 讛转诪讬讚 讜讝讜专拽 讗转 讛讚诐 讜讗讞''讻 诪讟讬讘 讜诪转拽谉 砖转讬 谞专讜转 砖谞砖讗专讜 诇转拽谉 讜讗讞专 讻讱 诪拽讟讬专 讛拽讟专转 讜讘拽讟讜专转 讛讬讛 驻讬讬住 讗讞专 诇驻讬 砖诪注讜诇诐 诇讗 砖谞讛 讗讚诐 讘拽讟讜专转 讜诪驻专砖 讘讬讜诪讗 (讚祝 讻讜.) 诪驻谞讬 砖诪注砖专转 诇驻讬讻讱 讛讬讜 诪讻专讬讝讬谉 讻讛谞讬诐 讞讚砖讬诐 诇拽讟讜专转 讘讜讗讜 讜讛驻讬住讜 讜讗''转 诇诪讛 讛讬讛 驻讬讬住 讘讚讬砖讜谉 诪讝讘讞 讛驻谞讬诪讬 讜讛诪谞讜专讛 讜讘讛注诇讗转 讗讘专讬诐 诇讻讘砖 讛讗 讗诪专讬' 讘讬讜诪讗 讘住讜祝 驻专拽 讘' (讚祝 讻讝:) 讗诪专 专讘讬 讬讜讞谞谉 讝专 砖住讬讚专 讗转 讛诪注专讻讛 讞讬讬讘 诪讬转讛 讛讜讗讬诇 讜注讘讜讚讛 转诪讛 讛讬转讛 诪转拽讬祝 诇讛 专讘讗 讗诇讗 诪注转讛 转讬讘注讬 驻讬讬住 讜讗诪专讬' 讗讬砖转诪讬讟转讬讛 讛讗 讚转谞讬讗 诪讬 砖讝讻讛 讘转专讜诪转 讛讚砖谉 讝讜讻讛 讘住讬讚讜专 诪注专讻讛 讜讘砖谞讬 讙讝讬专讬谉 讗诇诪讗 讘注讬 驻讬讬住 讚讛讗 诇讗 讗诪专 讻诇 讻讛谉 砖讬专爪讛 讬住讚专 讗诇讗 讗讜转讜 砖讝讻讛 讘转专讜诪转 讛讚砖谉 讬住讚专 讜诇讗 讗讞专 讗诇诪讗 诪讜讻讞 诪砖诐 讚诇讗 诪驻讬讬住讬谞谉 讗诇讗 讘注讘讜讚讛 转诪讛 讗讘诇 讘注讘讜讚讛 砖讗讬谞讛 转诪讛 讻诇 讻讛谉 砖讬专爪讛 讬讝讻讛 讘讛 讘诇讗 驻讬讬住 讬砖 诇转专抓 讚讛转诐 驻专讻讬谞谉 注诇 讗讜转讛 砖诪讜注讛 诪砖讞讬讟讛 讚诇讗讜 注讘讜讚讛 转诪讛 讛讬讗 讜讗驻''讛 讘注讬 驻讬讬住 讜诪转专爪讬谞谉 砖讗谞讬 砖讞讬讟讛 讚转讞诇转 注讘讜讚讛 讛讬讗 讜讞砖讜讘讛 诇驻讬讬住 讗注''讙 讚诇讗 注讘讜讚讛 转诪讛 讛讬讗 讛讬诇讻讱 讛''谞 讬''诇 讚讻诇 讗诇讜 转讞诇转 注讘讜讚讛 讛诐 讚讬砖讜谉 诪讝讘讞 讜讛诪谞讜专讛 转讞诇转 注讘讜讚讛 讛讬讜 讝讛 讘诪讝讘讞 讜讝讛 讘诪注专讻讛 讛注诇讗转 讗讘专讬诐 诇讻讘砖 转讞诇转 注讘讜讚讛 砖诇 讛拽讟讜专转 讛讬讗 讜拽讘诇讛 谞诪讬 讗讬讻讗 诇转专讜爪讬 讛讬诇讻讱 诇讗讜 注讘讜讚讛 砖诇 讝专讬诐 讛讬讗: 讛专讗砖 讜讛专讙诇 讘讻讛谉 讗讞讚. 讘讬讜诪讗 (讚祝 讻讝.) 诪驻拽讬谞谉 诪拽专讗 砖砖讛 讻讛谞讬诐 讛注讜住拽讬诐 讘讛讜诇讻转 讗讘专讬诐 诇讻讘砖 讚讻转讬讘 讜讛拽专讬讘 讛讻讛谉 讗转 讛讻诇 讛诪讝讘讞讛 讜讗诪专 诪专 讝讜 讛讜诇讻转 讗讘专讬诐 诇讻讘砖 讛注讜拽抓 讛讜讗 讛讝谞讘 讛讞讝讛 讛讜讗 讛砖讜诪谉 讛专讜讗讛 讗转 讛拽专拽注 讜讞讜转讻讬谉 诪讻讗谉 讜诪讻讗谉 讘诇讗 专讗砖讬 爪诇注讜转 讜讛讙专讛 讛讜讗 讛爪讜讗专 讜讘讜 诪讞讜讘专 讛拽谞讛 讜讛诇讘 讛讞讝讛 讜讛讙专讛 讘讻讛谉 专讘讬注讬 诇拽诪谉 诪驻专砖讬谞谉 讘诪拽讜诪讜 诪驻谞讬 诪讛 讛谉 住讚讜专讬诐 讘住讚专 讛讝讛 讜讛讞讘讬转讬谉 讞爪讬 注砖专讜谞讜 砖诇 讻''讙 砖拽专讘 注诐 讛转诪讬讚 讘讻诇 讬讜诐 砖谞讗诪专 (讜讬拽专讗 讜) 诪讞爪讬转讛 讘讘拽专 讜诪讞爪讬转讛 讘注专讘 讜住诪讬讱 诇讬讛 注诇 诪讞讘转 讘砖诪谉 转注砖讛 诇讻讱 讛讬讗 拽专讜讬讛 讞讘讬转讬谉: 讗诪专 诇讛谉 讛诪诪讜谞讛 爪讗讜 讜专讗讜 讗诐 讛讙讬注 讝诪谉 讛砖讞讬讟讛. 砖讛讗讬专 诇讛诐 讛讬讜诐 讚讗讬谉 砖讜讞讟 转诪讬讚 讗诇讗 讘讬讜诐: 讛专讜讗讛. 讗讜诪专 讘专拽 讘专拽讗讬 讘诇砖讜谉 爪讛专 讻诪讜 诇诪注谉 讛讬讜转 诇讛 讘专拽 (讬讞讝拽讗诇 讻讗): 讛专讜讗讛. 讗讜转讜 砖注诇 讛讙讙 讗讜诪专 讻讱 讜诪转讬讗 讘谉 砖诪讜讗诇 讗讜诪专 讛讗讬专 驻谞讬 讻诇 讛诪讝专讞 注讚 砖讛讜讗 诪讙讬注 讘讞讘专讜谉 驻讬' 诪''讻 讘诪谞讞讜转 讘砖诇讛讬 砖转讬 讛诇讞诐 讛讜讗 讛讬讛 诪诪讜谞讛 注诇 讻讱 讻讚讗诪专 讘砖拽诇讬诐 (讚祝 讝:) 诪转讬讗 讘谉 砖诪讜讗诇 诪诪讜谞讛 注诇 讛驻讬讬住讜转 讜讛讬讬谞讜 驻讬讬住讜转 砖诪驻讬住讬谉 讻砖讛讗讬专 讛讬讜诐 诪讬 砖讜讞讟 诪讬 讝讜专拽 讜讻砖讛讜讗 讛讬讛 砖讜讗诇 讗诐 讛讙讬注 讝诪谉 砖讞讬讟讛 讛讬讛 讗讜诪专 诇讗讜转谉 砖注诇 讛讙讙 讗诪专讜 讗诐 讛讗讬专 驻谞讬 讻诇 讛诪讝专讞 注讚 砖讛讜讗 讘讞讘专讜谉 讜讛谉 讗讜诪专讬谉 讛谉 讜讗讬谉 谞专讗讛 诇专讘讬 讚诪讛 注谞讬谉 驻讬讬住讜转 诇讻讗谉 讛讗 驻讬讬住 专讗砖讜谉 讘诇讬诇讛 讛讜讛 讜讝讛 讻讘专 讛讬讛 讜注讜讚 诪转讬讗 讘谉 砖诪讜讗诇 诇讗 讛讬讛 讗讜诪专 讻诇 讛讟注谞讛 讚讛讗讬专 讻诇 驻谞讬 讛诪讝专讞 注讚 砖讛讜讗 讘讞讘专讜谉 讻讚诪讜讻讞 讘讬讜诪讗 (讚祝 讻讞:) 讚讗诪专 讚讗讜转讜 砖注诇 讛讙讙 讗讜诪专 讛讗讬专 讻诇 驻谞讬 讛诪讝专讞 讜讗诪专 诇讜 讗讬讚讱 注讚 砖讘讞讘专讜谉 讜讗讜诪专 诇讜 讛谉 讜诪驻专砖 讛转诐 诇驻讬 砖讟注讜 驻注诐 讗讞转 讘讗讜专 讛诇讘谞讛 讛讜爪专讻讜 诇讜诪专 讻诇: 讻讱 讜谞''诇 诇驻专砖 讛讻讬 讚诪转讬讗 讘谉 砖诪讜讗诇 讛诪诪讜谞讛 注诇 驻讬讬住 驻诇讬讙 讗转''拽 讜讗讬讛讜 住讘专 讚诇讗 讛讬讛 讗讜诪专 讗讜转讜 砖注诇 讛讙讙 讘专拽讗讬 讗诇讗 讘讝讛 讛诇砖讜谉 讛讬讛 讗讜诪专 讛讗讬专 注诇 讻诇 驻谞讬 讛诪讝专讞 讜讗''诇 讗讬讚讱 注讚 砖讘讞讘专讜谉 注讚 砖谞专讗讛 讛爪讛专 注讚 讞讘专讜谉 砖讬讻讜诇讬谉 诇专讗讜转 讞讘专讜谉 诪砖诐 讜讝讛 讛砖讬注讜专 讙讚讜诇 诪讘专拽讗讬 讚转''拽 讜专讗讬讛 诇讚讘专 讚转谞讬讗 讘住讚专 讬讜诪讗 专''砖 讗讜诪专 讘专拽 讘专拽讗讬 专''注 讗讜诪专 注诇讛 讘专拽讗讬 谞讞讜谞讬讗 讘谉 讗驻拽砖讬讬谉 讗讜诪专 讘专拽讗讬 讘讞讘专讜谉 诪转讬讗 讘谉 砖诪讜讗诇 [讗讜诪专] 讛诪诪讜谞讛 注诇 讛驻讬讬住讜转 讗讜诪专 讛讗讬专 讻诇 驻谞讬 讛诪讝专讞 注讚 砖讛讜讗 讘讞讘专讜谉 专' 讬讛讜讚讛 讘谉 讘转讬专讗 讗讜诪专 讛讗讬专 讻诇 驻谞讬 讛诪讝专讞 讜讬爪讗讜 讻诇 讛注诐 讗讬砖 讗讬砖 诇诪诇讗讻转讜 讜讛转诐 驻专讻讬谞谉 讗讬 讛讻讬 谞讙讛讗 诇讛讜 讗''诇 讗讬诪讗 诇砖讻讜专 驻讜注诇讬诐 讗诇诪讗 讻讜诇讛讜 驻诇讬讙讬 讜讗讬讻讗 诇诪讬诪专 讚讛讗讬 砖讬注讜专讗 谞驻讬砖 诪讞讘专讜谉: 讗诪专 诇讛诐 爪讗讜 讜讛讘讬讗讜 讟诇讛 诪诇砖讻转 讟诇讗讬诐. 诇讗讞专 砖讛驻讬住讜 讜注讚讬讬谉 讛讬讛 诇讬诇讛 讗诪专 诇讛诐 讛诪诪讜谞讛 诇讗讜转谉 砖讝讻讜 讘注讘讜讚转 转诪讬讚 讘讬谉 讘砖讞讬讟讛 讘讬谉 讘讛注诇讗转 讗讘专讬诐 砖讻讜诇谉 诪转注住拽讬谉 讘讛讻谞转讜 讻讚讗诪专 诪讬 砖讝讻讛 讘转诪讬讚 诪讜砖讻讜 讜讛讜诇讱 诇讘讬转 讛诪讟讘讞讬诐 讜诪讬 砖讝讻讜 讘讗讘专讬诐 讛讜诇讻讬谉 注诪讜: 爪讗讜 讜讛讘讬讗讜 (诇讬) 讟诇讛 诪诇砖讻转 讛讟诇讗讬诐. 讜讛讻讬谞讜 讗讜转讜 诇砖讞讬讟讛 讜讘拽专讜 讗讜转讜 诇讗讜专 讛讗讘讜拽讜转 讻讚诪驻专砖 讜讛专讬 诇砖讻转 讛讟诇讗讬诐 讛专讬 讛讬讗 讘诪拽爪讜注 爪驻讜谞讬转 诪注专讘讬转 砖诇 讘讬转 讛诪讜拽讚 砖讛讬讗 讟专拽诇讬谉 讙讚讜诇 讜讗专讘注 诇砖讻讜转




转讜住驻讜转




	讗讬谉 驻讬专讜砖 诇拽讟注 讝讛




专讘讬谞讜 讙专砖讜诐

诪讬讬转讬 转讗讬谞讛 讞讬讜专讬转讗 讛讙专注讬谞讬谉 讜砖讬讬驻讬 诇讬讛 讘讞诇讘讗 讚爪讘转讗 讚住专讬拽讗 诇讬讛 讘讬讝专讗. 讜拽讘专讬 诇讛 讛讬讻讗 讚诪住讬拽 讬诪讗 砖讬专讟讜谉 拽讜专讛 注讘讚讗 驻讬专讬 诇讗 注讘讚讗 讜转诇转 讘讜专讻讬 诪讬谞讬讬讛讜 诇讗 诪讞讝拽讗 诇讛讜 讙诪诇讗 讜诪讜砖讞讬谉 讗讜转讜 讘讞诇讘 砖诇 爪讘 讻讚讬 砖讬讚讘拽讜 讛讝专注讬诐 讘讬讞讚 讜谞讜讟注讬谉 讗讜转谉 讘讬专讜砖诇讬诐:



注抓 注讜砖讛 讜诇讗 驻讬专讜转. 讜诪爪诇讬讞 讻诇 讻讱 砖讙' 注谞驻讬诐 诪诪谞讜 讗讬谉 讗讚诐 讬讻讜诇 诇诪讜砖讻谉 讘讬讞讚 讘讙砖专:



住讬讚专 讗转 讛诪注专讻讛 讙讚讜诇讛 讜讞讝讬转讛 诪讝专讞讛. 讻诇讜诪专 诪谞讬讞 讘讬谉 讛注爪讬诐 专讬讜讞 诪注讟 讻注讬谉 讞诇讜谉 诇爪讚 诪讝专讞:



讗诇讬转讗 注爪讬诐 拽讟谞讬诐 砖诪住讬拽讬谉 诪讛谉 讗转 讛讙讚讜诇讬诐. 诇住讚专 讗转 讛诪注专讻讛 砖谞讬讛 诇拽讟讜专转 砖诪诪谞讛 讛讬讜 诪讻谞讬住讬谉 讙讞诇讬谉 诇诪讝讘讞 讛讝讛讘 诇讛拽讟讬专 讛拽讟讜专转 讜讻谞讙讚 诪注专讘讬转 讚专讜诪讬转 诪住讚专讬谉 讛诪注专讻讛 砖谞讬讛 讜讘讗讜诪讚 讞诪砖 住讗讬谉 讙讞诇讬诐 讛讬讜 诪讻谞讬住讬谉 讘讻诇 讬讜诐 诇讛讬讻诇 讜讘砖讘转 诪讜住讬驻讬谉 讘讗讜诪讚 讞' 住讗讬谉 讙讞诇讬诐 砖砖诐 讘讗讜转谉 讙' 住讗讬谉 砖诪讜住讬驻讬谉 砖诐 讛讬讜 谞讜转谞讬谉 讘讝讬讻讬 诇讘讜谞讛 砖诇 诇讞诐 讛驻谞讬诐: 住诇讬拽



讛讗讘专讬诐 讜讛驻讚专讬诐 砖住讬诇拽讜 讘砖注转 砖讛注诇讜 讛讚砖谉 讛讞讝讬专讜诐 诇诪注专讻讛 讙讚讜诇讛:



讛讙专讛. 讛讬讬谞讜 讛拽谞讛 讜讻诇 讛专讬讗讛 讜讛诇讘 讜讛讻讘讚:



诪转讬讗 讘谉 砖诪讜讗诇. 砖讛讬讛 诪诪讜谞讛 注诇 讛驻讬讬住讜转 讛讬讛 砖讜讗诇 诇砖讜诪专 讛讗讬专 讻诇 驻谞讬 讛诪讝专讞:



注讚 砖讛讜讗 讘讞讘专讜谉. 注讚 砖讗讚诐 讬讻讜诇 诇讛讻讬专 注讬专 讞讘专讜谉 砖住诪讜讱 诇讛 讜讛爪讜驻讛 讗讜诪专 讛讬谉:



诪拽讜诪讜转 诪拽讜诪讜转 注讘讚讬. 讻诇讜诪专 讚讘讞讝讜转 谞诪讬 诪爪讬转讬谉:





驻讬专讜砖 讛专讗"砖

讜砖讬讬驻讗 诇讛 讘讞讘诇讗 讚爪讘转讗. 诪砖驻砖祝 讘讞讘诇 讛注砖讜讬 诪爪讘转 讚拽诇 讘讞讜讝拽 讗转 讛转讗谞讛 注讚 砖讬住讬专 讻诇 讛拽诇讬驻讛 诪注诇讬讛:



讜住专讬讱 注诇讬讛 讘讬讝专讗. 诪转讜讱 讝讛 讬爪讗 讜讬讻诇讛 讗转 讛讝专注 砖讘讗诪爪注 讛讗讬诇谉 讜讛讜讗 诇讘 讛讗讬诇谉 砖诪诪谞讜 转讜爪讗转 讛驻专讬. 讜讗讬转 讚讙专住 讘讞诇讘讗 讚爪讘转讗 讻诇讜诪专 讬砖讜祝 讜讬诪砖讞 讛转讗谞讛 讘讞诇讘 砖诇 砖专讜祝 砖砖诪讜 爪讘 讜诪转讜讱 讝讛 讬诪讜转 讛讝专注 讜讬讞讚诇 诪诇注砖讜转 注讜讚 驻专讬:



讛讬讻讗 讚诪住讬拽 讗专注讗 砖讬专讟讜谉. 讻诇讜诪专 讗爪诇 砖驻转 讛谞讛专 讘诪拽讜诐 诇讞诇讜讞讬转 讬讟注 讗讜转讜 讻讬 讘注谞讬谉 讗讞专 诇讗 讬爪诪讞:



讜转诇转 住讜讻讬谉. 讙' 注谞驻讬诐 诪讛谉 讛诐 讻"讻 讙讚讜诇讬诐 砖讗讬谉 讙砖专 诪讞讝讬拽 讗讜转诐 讻讬 诪讞诪转 讻讘讬讚谉 讬驻讜诇 讛讙砖专:



拽讜专讛 注讘讚讬 驻讬专讬 诇讗 注讘讚讬. 讚诪转讜讱 砖讗讬谞讜 注讜砖讛 驻专讬 谞注砖讜 讛拽讜专讜转 注讘讬诐 讜讙讚讜诇讬诐 讻讬 讻诇 讬谞讬拽转 讛讗讬诇谉 谞讻谞住 讘注抓:



诪"讟. 注讜砖讬谉 讞讝讬转讛 讘诪讝专讞:



砖转讛讗 讛专讜讞 诪谞砖讘转 讘讛. 讜转诪讛专 诇讛讚诇讬拽. 讜诇诪讝专讞 诪砖讜诐 讚专讜讞 诪讝专讞讬转 拽砖讛 讜讞讝拽. 讜讙诐 讻诇 砖注专讬 讛诪讝专讞 诪讻讜讜谞讬谉 讝讛 讻谞讙讚 讝讛 讜谞讻谞住 讘讛谉 讛专讜讞:



讗诇讬转讗. 注爪讬诐 讚拽讬诐:



诪拽讜诪讜转 注讘讚讬. 诇讛讜爪讗转 讗诇讬转讗 讘讬谉 讛讙讝专讬谉 讜讙诐 讘讞讝讬转:



讛讚专谉 注诇讱 专讗讜讛讜 讗讞讬讜





讛诪讗讬专讬

驻专拽 砖诇讬砖讬 讘注讝专转 讛爪讜专:



讜讛讜讗 谞诪砖讱 诇住讚专 讛注讘讜讚讛 讙诐 讻谉 讜讗诪专 砖讗讞专 讛讚讘专讬诐 砖讛讜讝讻专讜 讛讬讛 讛诪诪讜谞讛 讗讜诪专 诇讛诐 诇驻讬讬住 驻讬讬住 砖谞讬 诪讗专讘注 驻讬讬住讜转 砖讛讬讜 砖诐 讻诪讜 砖讘讬讗专谞讜 讘讬讜诪讗 讜讘讝讛 讛砖谞讬 讛讜讗 讗讜诪专 讘讗讜 讜讛驻讬住讜 诪讬 砖讜讞讟 讜讻讜' 讜驻讬住 讝讛 砖诇砖讛 注砖专 讻讛谞讬诐 讝讜讻讬谉 讘讜 注诇 讛住讚专 砖讛讜讝讻专讜 讬"讙 诪注砖讬诐 讻讗谉 讜讛讜讗 砖讗讜转讜 砖讛诪谞讬谉 讻诇讛 讘讜 讝讻讛 诇砖讞讜讟 讜讛砖谞讬 诇讜 诇爪讚 讬诪讬谉 讝讻讛 诇拽讘诇 讗转 讛讚诐 讜诇讝专讜拽 讜讛砖诇讬砖讬 诪讚砖谉 讛诪讝讘讞 讛驻谞讬诪讬 专"诇 诪讝讘讞 讛拽讟讜专转 诪讗驻专 砖诇 讗转诪讜诇 讜讛专讘讬注讬 诪讚砖谉 讗转 讛诪谞讜专讛 讜诪讟讬讘 讗转 讛谞专讜转 讜讛讞诪讬砖讬 诪转讞讬诇 诇讛注诇讜转 讛讗讬讘专讬诐 诇讻讘砖 讜讞诪砖讬 讝讛 诪注诇讛 讗转 讛专讗砖 讜讛专讙诇 讛讬诪讬谞讬 讜讛砖砖讬 诪注诇讛 砖转讬 讛讬讚讬诐 讜讛砖讘讬注讬 诪注诇讛 讛注讜拽抓 讜讛讜讗 讛讝谞讘 注诐 讛讬专讱 讜讛专讙诇 讛砖诪讗诇讬 讜讛砖诪讬谞讬 诪注诇讛 讛讞讝讛 讜讛讙专讛 专"诇 讛爪讜讗专 注诐 讛拽谞讛 讜讛讻讘讚 讜讛诇讘 讜讛转砖讬注讬 诪注诇讛 砖转讬 讛讚驻谞讜转 讜讛注砖讬专讬 诪注诇讛 讛拽专讘讬诐 讜讛讬"讗 诪注诇讛 住诇转 讛诪谞讞讛 讛讘讗讛 注诐 讛转诪讬讚 讜讛讜讗 注砖专讜谉 讜讛讬"讘 诪注诇讛 讗转 讛讞讘转讬谉 讜讛讬讗 诪谞讞转 讛讻讛谉 讛讙讚讜诇 讜讛讬"讙 诪注诇讛 讗转 讛讬讬谉 诇谞住讻讬诐 讜讛讜讗 专讘讬注讬转 讛讛讬谉 注诇 讛讚专讱 砖讛讗专讻谞讜 讘讘讗讜专 注谞讬谞讬诐 讗诇讜 讘诪住讻转 讬讜诪讗 讜讛驻讬住讜 讜讝讻讛 讘讛谉 诪讬 砖讝讻讛 讜诇讗 讛讬讜 爪专讬讻谉 诇驻讬讬住 讗诇讗 诇砖讞讬讟讛 砖诪讻讬讜谉 砖讝讻讛 讗讞讚 诇砖讞讜讟 讝讻讜 讻诇诐 注诇 讛住讚专 砖讛讝讻专谞讜 讜讗诪专 砖讗讞专 砖讝讻讜 讻诇 讗讜转诐 砖讛讝讻专谞讜 讻诇 讗讞讚 讘砖诇讜 讛诪诪讜谞讛 讗讜诪专 诇讛诐 爪讗讜 讜专讗讜 讗诐 讛讙讬注 讝诪谉 砖讞讬讟转 讛转诪讬讚 讜爪讜讜讞讬谉 诪拽专拽注 讛注讝专讛 讜讛讜诇讻讬谉 诇砖讜诪专 讗讞讚 砖讛讬讛 讘专讗砖 讛讛专 讜讛讬讜 砖讜讗诇讬谉 诇讜 讗诐 讛讙讬注 讛讝诪谉 讜讗诐 讛讙讬注 讛讬讛 讗讜转讜 砖讜诪专 讗讜诪专 讘专拽 讘专拽讗讬 讻诇讜诪专 讛转讞讬诇讜 讘专拽讬 讛讗讜专 诇注诇讜转 专' 诪转讬讗 讘谉 砖诪讜讗诇 讗讜诪专 砖讛砖讜讗诇 讛讬讛 砖讜讗诇 讛讗讬专 驻谞讬 诪讝专讞 注讚 砖讘讞讘专讜谉 讻诇讜诪专 砖诇讗 讘砖注转 讛注诇讬讬讛 讛讬转讛 讛砖注讛 讗诇讗 砖讬讗讜专讜 讻诇 驻谞讬 讛诪讝专讞 讜讛讜讗 砖砖讜讗诇讬谉 讛讗讬专 驻谞讬 讻诇 讛诪讝专讞 注讚 砖讬专讗讛 讘注讬谞讬讱 砖讬讛讗 讛讗讜专 诪讙讬注 诇讞讘专讜谉 讜讗诐 讛讙讬注 讛讜讗 讗讜诪专 诇讛诐 讛谉 讜讛诇讻讛 讻专' 诪转讬讗 讜讻讘专 讘讬讗专谞讜 讘讬讜诪讗 砖讛讬讜 诪讝讻讬专讬谉 讘讛 讞讘专讜谉 诇讛讝讻讬专 讬砖讬谞讬 讞讘专讜谉 讜讻砖讛讬讜 讬讜讚注讬诐 砖讛讙讬注 讝诪谉 讛砖讞讬讟讛 讛讬讛 讛诪诪讜谞讛 讗讜诪专 诇讛诐 爪讗讜 讜讛讘讬讗讜 讟诇讛 诪诇砖讻转 讛讟诇讗讬诐 讜讗诪专 注诇 讗讜转讛 讛诇砖讻讛 砖讛讬转讛 讘诪拽爪讜注 爪驻讜谞讬转 诪注专讘讬转 讜讗专讘注 诇砖讻讜转 讛讬讜 砖诐 诇砖讻讛 讛讟诇讗讬诐 讜诇砖讻转 讛讞讜转诪讜转 讜诇砖讻转 讘讬转 讛诪讜拽讚 讜诇砖讻讛 砖注讜砖讬谉 讘讛 诇讞诐 讛驻谞讬诐 讜讻诇 讛讘讬转 讘讻诇诇讜 注诐 讛讗专讘注 诇砖讻讜转 谞拽专讗 讘讬转 讛诪讜拽讚 讜讗讞专 砖诇拽讞讜 讛讟诇讛 谞讻谞住讬谉 诇诇砖讻转 讛讻诇讬诐 讜诪讜爪讬讗讬谉 诪砖诐 讻诇 讻诇讬 砖专转 讛爪专讬讻讬诐 诇讛诐 讜讗诪专 讻讗谉 砖转砖注讬诐 讜砖诇砖讛 讻诇讬诐 砖诇 讻住祝 讗讜 砖诇 讝讛讘 讛讬讜 诪讜爪讬讗讬诐 讜讘转诇诪讜讚 讛诪注专讘 砖诇 讞讙讬讙讛 讛转讘讗专 砖讻讱 讛讬讛 诪谞讬谉 讛讻诇讬诐 讻谞讙讚 转砖注讬诐 讜砖诇砖 讗讝讻专讜转 砖谞讗诪专讜 讘驻专砖转 讞讙讬 讝讻专讬讛 讜诪诇讗讻讬 讗讜 砖诪讗 讻讱 讛讬讛 爪专讬讱 诇讻诇 注讘讜讚讜转 讛讬讜诐:



讜讛砖拽讜 讗转 讛转诪讬讚 驻讬' 砖讛讬讜 诪砖拽讬谉 讗讜转讜 诪讬诐 拽讜讚诐 砖讞讬讟转讜 讻讚讬 砖讬讛讗 谞讜讞 诇讛驻砖讬讟讜 讻诪讜 砖讘讬讗专谞讜 讘住讜祝 诪住讻转 讬讜诐 讟讜讘 讜诪讛 砖讗诪专 讘讻讜住 砖诇 讝讛讘 讻讘专 讘讗专谞讜 砖诇讗 谞讗诪专 讻谉 讚专讱 讙讜讝诪讗 讗诇讗 砖讻讱 讛讬讛 诇讛驻诇讙转 讛讚讜专 讜诇讛专讗讜转 讻讘讜讚 讛诪拽讜诐 讜讙讜讚诇 注谞讬谞讜 砖讗讬谉 注谞讬讜转 讘诪拽讜诐 注砖讬专讜转 讜讗诪专 砖讗注"驻 砖讛讬讛 诪讘讜拽专 诪讘注专讘 讗诐 讬砖 讘讜 诪讜诐 讗诐 诇讗讜 讞讜讝专讬谉 讜诪讘拽专讬谉 讗讜转讜 讘砖注转 砖讞讬讟讛 诇讗讜专 讛讗讘讜拽讜转:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪' 讚讘专:





讛讙讛讜转 讬注讘"抓

讙诪' 讗诪专 诇讛诐 爪讗讜 讜讛讘讬讗讜 讟诇讛 讻爪"诇 讜讛砖讗专 谞诪讞拽:


讘诪驻专砖 讚"讛 讜砖讬讬驻讬 讜讻讜' 讚砖专讬拽 诇讬讛 讘讝专注讜 讝专注 讻爪"诇:


讚"讛 诪拽讜诪讜转 讜讻讜' 讻讚讬 砖讬砖专驻讜 注爪讬 讛诪注专讻讛 讻爪"诇:


讚"讛 讗诪专 诇讛诐 讜讻讜' 讻住讚专 砖讛谉 讬讜砖讘讬谉. 谞"讘 谞讗讛 诇讜诪专 注讜诪讚讬诐 讜讛讬讬谞讜 讘驻讬讬住 讻砖讛讬讜 注讜诪讚讬诐 讘注讙讜诇 讜讝讻讛 讗讞讚 讘砖讞讬讟讛 讛注讜诪讚讬诐 住诪讜讻讬诐 讗爪诇讜 讗讝 讛诐 讛讝讜讻讬诐 讘砖讗专 讛注讘讜讚讜转 讜谞诪砖讻讬诐 注诪讜 注"讬 驻讬讬住 讛讗讞讚:


讘讗"讚 注讜住拽讬谉 讘诪讬诇讬 讚转诪讬讚 拽讜讚诐 讜讻讜' 拽讜讚诐 砖讞讬讟转 讛转诪讬讚 讜讝专讬拽转讜 讚诪转讜讱 讜讻讜' 讜讻诇 注讘讜讚转 讛转诪讬讚 砖讞讬讟转讜 讜讝专讬拽转讜 讜讻讜' 讜注讘讜讚讛 转诪讛 讛讬讗 讻爪"诇:


讚"讛 讛专讜讗讛 讗讜转讜 讜讻讜' 诇讗 讛讬讛 讗讜诪专 讻诇 讛诪注谞讛 讚讛注讬专 讻爪"诇:


讚"讛 爪讗讜 讜讛讘讬讗讜 讟诇讛 讻爪"诇 讜转讬' 诇讬 谞诪讞拽:





讘讗专 砖讘注

讞讚 讗诪专 讻讚讬 砖转讛讗 讛专讜讞 诪谞砖讘转 讘讛. 诇讻讗讜专讛 谞专讗讛 讚驻诇讬讙讬 谞诪讬 讻讛"讙 讙讘讬 住讬讚讜专 诪注专讻讛 砖诇 砖专讬驻转 驻专讛 讗讚讜诪讛 讚转谞谉 讘驻"讙 讚诪住讻转 驻专讛 讜注爪讬诐 讛讬讜 诪住讜讚专讬诐 砖诐 讜诪驻转讞讬谉 讘讛 讞诇讜谞讜转 讜讞讝讬转讛 诪注专讘讛 讗诇讗 砖讻诇 讛诪驻专砖讬诐 驻讬专砖讜 讛转诐 砖讞讝讬转讛 诪注专讘讛 讻讚讬 砖讬讛讬讜 诪爪讬转讬谉 讗转 讛讗诇讬转讛 诪砖诐 讜诇讗 讗砖转诪讬讟 讞讚 诪谞讬讬讛讜 诇讜诪专 砖讛讟注诐 讻讚讬 砖转讛讗 讛专讜讞 诪谞砖讘转 讘讛 讜讗讜诇讬 诪驻谞讬 砖专讜讞 诪注专讘 讛讜讗 讞诐 讜专讱 讛诇讻讱 诇讗 讗住转讘专 诇驻专砖 讻讚讬 砖转讛讗 讛专讜讞 诪谞砖讘转 讘讛. 讻谉 谞"诇:



讗诪专 诇讛谉 讛诪诪讜谞讛 讻讜'. 讘驻"拽 讚讬讜诪讗 讙讘讬 讗诪专 诇讛诐 讛诪诪讜谞讛 爪讗讜 讜讛讘讬讗讜 讟诇讛 讻讜' 讜讘专"驻 讗诪专 诇讛诐 讛诪诪讜谞讛 爪讗讜 讜专讗讜 讗诐 讛讙讬注 讝诪谉 砖讞讬讟讛 驻专砖"讬 讛诪诪讜谞讛 讛讜讗 讛住讙谉 讜讻转讘讜 注诇讬讜 讛转讜住驻讜转 讚诇讬转讗 讚讘讬专讜砖诇诪讬 讚讬讜诪讗 驻专拽 讗诪专 诇讛诐 讛诪诪讜谞讛 讞砖讬讘 讞诪砖讛 讚讘专讬诐 砖讛住讙谉 讛讬讛 诪砖诪砖 讗讞讚 讛住讙谉 诪讬诪讬谞讜 讜专讗砖 讘讬转 讗讘 诪砖诪讗诇讜 砖谞讬 讛住讙谉 讗讜诪专 诇讜 讗讬砖讬 讻"讙 讛讙讘讛 讬诪讬谞讱. 砖诇砖讛 讗讞讝 讛住讙谉 诪讬诪讬谞讜 讛注诇讛讜. 讗专讘注讛 讛谞讬祝 讛住讙谉 讘住讜讚专讬谉. 讞诪砖讛 诇讗 讛讬讛 诪转诪谞讛 诇讻"讙 注讚 砖讛讜讗 谞注砖讛 住讙谉 讜诇讗 拽讞砖讬讘 诇讛讗 讘讛讚讬讬讛讜 讗诇诪讗 诪诪讜谞讛 诇讗讜 住讙谉 讛讜讗 讜讻谉 讛拽砖讜 讛转讜住驻讜转 讘驻专拽 砖转讬 讛诇讞诐 注诇 驻专砖"讬 诪讻讞 讛讬专讜砖诇诪讬 砖讛讘讗转讬 讜讻转讘讜 砖诪讗 讛讬讛 讛诪诪讜谞讛 注诇 讛驻讬讬住讜转 讚讗讬拽专讬 诪诪讜谞讛 住转诐 讻讚转谞谉 讘驻"讘 讚讬讜诪讗 讛诪诪讜谞讛 讗诪专 诇讛诐 讛爪讘讬注讜. 讜诇讬 谞专讗讛 讚诇讗 拽砖讛 诪讬讚讬 诪讛讬专讜砖诇诪讬 注诇 驻专砖"讬 诪驻谞讬 砖讬"诇 讚讛讬专讜砖诇诪讬 诇讗 谞讞转 诇讞砖讜讘 专拽 讻诇 讛讚讘专讬诐 砖讛住讙谉 讛讬讛 诪砖诪砖 诇讻"讙 讘注讘讜讚转讜 诇讗驻讜拽讬 讗诪专 诇讛诐 爪讗讜 讜讛讘讬讗讜 讟诇讛 讜讻谉 讗诪专 诇讛诐 讛诪诪讜谞讛 爪讗讜 讜专讗讜 讗诐 讛讙讬注 讝诪谉 砖讞讬讟讛 讻讜' 讗讬谞谉 讚讘专讬诐 砖讛讬讛 讛住讙谉 诪砖诪砖 诇讻"讙 讜诇讻谉 诇讗 拽讞砖讬讘 谞诪讬 讜讻砖讛讜讗 注讜诪讚 讘砖讜专讛 讜诪转谞讞诐 诪讗讞专讬诐 住讙谉 诪讬诪讬谞讜 讻讜' 讘驻专拽 讻"讙 讜讻谉 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讻讜' 讜讝讛 讛诪诪讜谞讛 讛讜讗 讛住讙谉 讻讚驻专砖"讬 讘驻"拽 讚讘专讻讜转 讜讘住诪讜讱 讗注转讬拽 诇砖讜谞讜 讜注讜讚 讬"诇 讚转谞讗 讜砖讬讬专 讜讗"转 诪讗讬 砖讬讬专 讚讛讗讬 砖讬讬专 讛专讬 砖讬讬专 讜专讗砖 讛讻谞住转 谞讜转谞讜 讛住"转 诇住讙谉 讜讛住讙谉 谞转谞讜 诇讻"讙 讻讜' 讘讬讜诪讗 专"驻 讘讗 诇讜 讻"讙 讻讜' 讜讻讛"讙 诪爪讬谞讜 讘讬专讜砖诇诪讬 讚住讜讻讛 驻' 讛讞诇讬诇 讚拽讗诪专 砖砖讛 拽讜诇讜转 讛讬讜 谞砖诪注讬诐 诪讬专讬讞讜 诪讬专讬讞讜 讛讬讜 砖讜诪注讬谉 拽讜诇 砖注专 讛讙讚讜诇 砖谞驻转讞 诪讬专讬讞讜 讛讬讜 砖讜诪注讬谉 拽讜诇 讛诪讙专驻讛 诪讬专讬讞讜 讛讬讜 砖讜诪注讬谉 拽讜诇 讛注抓 砖注砖讛 讘谉 拽讟讬谉 诪讜讻谞讬 诇讻讬讜专 诪讬专讬讞讜 讛讬讜 砖讜诪注讬谉 拽讜诇 讙讘讬谞讬 讻专讜讝 诪讬专讬讞讜 讛讬讜 砖讜诪注讬谉 拽讜诇 讛讞诇讬诇 诪讬专讬讞讜 讛讬讜 砖讜诪注讬谉 拽讜诇 讛爪诇爪讜诇 注讻"诇 讜讘讛讻专讞 爪专讬讱 讗转讛 诇讜诪专 讚诇讗讜 讚讜拽讗 砖砖讛 拽讜诇讜转 拽讗诪专 讜转谞讗 讜砖讬讬专 讛谞讬 讚拽讞砖讬讘 诇拽诪谉 讘诪砖谞讛 砖诇诪讛 诪讬专讬讞讜 讛讬讜 砖讜诪注讬谉 拽讜诇 讛砖讬专 诪讬专讬讞讜 讛讬讜 砖讜诪注讬谉 拽讜诇 讛砖讜驻专 讗"讻 讛讜讛 砖诪讜谞讛 拽讜诇讜转 谞砖诪注讬谉 诪讬专讬讞讜 讜诇诪讛 讗诪专 砖砖讛 拽讜诇讜转 讗诇讗 诇讗讜 讚讜拽讗 砖砖讛 拽讜诇讜转 拽讗诪专 讛"谞 讬"诇 讞诪砖讛 讚讘专讬诐 诇讗讜 讚讜拽讗 讞诪砖讛 拽讗诪专. 讜谞"诇 讚讟注诪讜 砖诇 专砖"讬 砖驻讬专砖 讘讻诇 讛诪拽讜诪讜转 讛诪诪讜谞讛 讛讜讗 讛住讙谉 诪砖讜诐 讚讗讬转讗 讘住谞讛讚专讬谉 驻专拽 讻"讙 讙讘讬 讜讻砖讛讜讗 注讜诪讚 讘砖讜专讛 讜诪转谞讞诐 诪讗讞专讬诐 住讙谉 诪讬诪讬谞讜 讜专讗砖 讘讬转 讗讘 讜讻诇 讛注诐 诪砖诪讗诇讜 讻讜' 讗诪专 专讘 驻驻讗 砖"诪 诪讛讗 诪转谞讬转讗 转诇转 砖"诪 讛讬讬谞讜 住讙谉 讛讬讬谞讜 诪诪讜谞讛 讻讜' 讜讛讬讬谞讜 砖驻讬' 专砖"讬 讘驻"拽 讚讘专讻讜转 讙讘讬 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讜讝"诇 讛诪诪讜谞讛 讛讜讗 住讙谉 讛讻讛谞讬诐 讻讚讗讬转讗 讘讬讜诪讗 讛讬讬谞讜 住讙谉 讛讬讬谞讜 诪诪讜谞讛 注"讻 讜讗谞讬 讘拽砖转讬讜 讜诇讗 诪爪讗转讬讜 讘讬讜诪讗 讗诇讗 讘驻专拽 讻"讙 砖讛讘讗转讬 讜讻讱 讛诐 讚讘专讬 讛专诪讘"诐 讝"诇 讘驻"讚 诪讛诇讻讜转 讻诇讬 讛诪拽讚砖 讜讝"诇 诪诪谞讬谉 讻讛谉 讗讞讚 讬讛讬讛 诇讻"讙 讻诪讜 讛诪砖谞讛 诇诪诇讱 讜讛讜讗 讛谞拽专讗 住讙谉 讜讛讜讗 讛谞拽专讗 诪诪讜谞讛 讻讜' 讜讛转讜住驻讜转 讙讜驻讬讬讛讜 讻转讘讜 讘专"驻 诪砖讜讞 诪诇讞诪讛 讚讛讗 讚转谞谉 讗诪专 诇讛诐 讛诪诪讜谞讛 讛讬讬谞讜 讛住讙谉 讜讗讬 拽砖讬讗 注诇 驻专砖"讬 讛讗 拽砖讬讗 砖讛专讬 专砖"讬 注爪诪讜 驻讬专砖 讘驻专拽 砖转讬 讛诇讞诐 讚诪转转讬讛 讘谉 砖诪讜讗诇 讛诪诪讜谞讛 注诇 讛驻讬讬住讜转 讛讜讗 讛诪诪讜谞讛 讛谞讝讻专 讻讗谉 讘诪砖谞讛 砖讗诪专 讘讜讗讜 讜讛驻讬住讜 诪讬 砖讜讞讟 诪讬 讝讜专拽 讜讘住诪讜讱 讗注转讬拽 诇砖讜谞讜 讜讻讗谉 讘诪砖谞转谞讜 诪砖诪注 讘驻砖讬讟讜转 讚讗讜转讜 讛诪诪讜谞讛 注爪诪讜 砖讗诪专 讘讜讗讜 讜讛驻讬住讜 讗诪专 讙"讻 爪讗讜 讜专讗讜 讗诐 讛讙讬注 讝诪谉 砖讞讬讟讛 讜讻谉 爪讗讜 讜讛讘讬讗讜 讟诇讛 讻讜' 讜讻谉 驻专砖"讬 注爪诪讜 讘讛讚讬讗 砖诐 讜讛专讬 讛诪诪讜谞讛 注诇 讛驻讬讬住讜转 诇讗讜 住讙谉 讛讜讗. 诇讻谉 谞专讗讛 诇讬 讚讛诪诪讜谞讛 讛谞讝讻专 讘讻诇 讗诇讛 诪拽讜诪讜转 砖讛讘讗转讬 讜讻谉 讛诪诪讜谞讛 讛谞讝讻专 诇注讬诇 讘驻"拽 讛诪诪讜谞讛 讘讗 讜讚讜驻拽 注诇讬讛谉 讻讜' 讛讜讗 讛诪诪讜谞讛 注诇 讛驻讬讬住讜转 讻讚驻讬专砖讜 讛转讜住驻讜转 讗讘诇 诇讗 诪讟注诪诐 讗诇讗 诪讟注诐 讗讞专 诪驻谞讬 砖讻诇 讛讚讘专讬诐 讛谞讜讙注讬诐 讘驻讬讬住 讛讬讜 诪讜讟诇讬谉 注诇 讛诪诪讜谞讛 注诇 讛驻讬讬住讜转 讜诇讗 注诇 讛住讙谉 讜讻讬讜谉 砖讛转讞讬诇 诇讜诪专 诇讛谉 讘讜讗讜 讜讛驻讬住讜 诪讬 砖讜讞讟 讻讜' 讗诪专 诇讛谉 讙诐 爪讗讜 讜专讗讜 讻讜' 讜讻诇 讛讚讘专讬诐 讗讞专讬诐 讛谞讙专专讬诐 讗讞专 注讘讜讚转 讛转诪讬讚 讛转诇讜讬讬谉 讘驻讬讬住 讗注"讙 砖讛专讘讛 诪讛谉 讗讬谞谉 转诇讜讬讬谉 讘驻讬讬住 讻讬 诪讬 砖讛转讞讬诇 讘诪爪讜讛 讗讜诪专讬诐 诇讜 讙诪讜专:



诪讬 砖讜讞讟 诪讬 讝讜专拽 讻讜'. 转讬诪讛 讛诇讗 讛讗讬 住讚专 讚诇讗 讻诪讗谉 诇讗 讻讗讘讗 砖讗讜诇 讚讗诪专 讗讘讬讬 诪砖诪讜 驻专拽 讗诪专 诇讛诐 讛诪诪讜谞讛 讚讚讬砖讜谉 诪讝讘讞 讛驻谞讬诪讬 拽讜讚诐 诇讛讟讘转 讞诪砖 谞专讜转 讜讛讟讘转 讞诪砖 谞专讜转 拽讜讚诪转 诇讚诐 讛转诪讬讚 讜诇讗 讻专讘谞谉 讚驻诇讬讙讬 注诇 讗讘讗 砖讗讜诇 讜讗诪专讜 讚诇讗 讛讜讛 诪驻住讬拽 讘讬谉 讛讟讘转 讞诪砖 谞专讜转 诇讛讟讘转 砖转讬 谞专讜转 讘讚诐 讛转诪讬讚 讗诇讗 讘拽讟专转 讜诇驻讬 讝讛 讻讱 讛讜讗 讛住讚专 讚讬砖讜谉 诪讝讘讞 讛驻谞讬诪讬 拽讜讚诐 诇讚诐 讛转诪讬讚 讜讚诐 讛转诪讬讚 拽讜讚诐 诇讛讟讘转 讞诪砖 谞专讜转. 讜注讜讚 拽砖讛 讚讛讻讗 拽转谞讬 讝专讬拽转 讚诐 讛转诪讬讚 讘专讬砖讗 讜诇拽诪谉 讘驻讬专拽讬谉 拽转谞讬 讘专讬砖讗 诪讬 砖讝讻讛 讘讚讬砖讜谉 诪讝讘讞 讛驻谞讬诪讬 讜讛讚专 拽转谞讬 诪讬 砖讝讻讛 讘讚讬砖讜谉 讛诪谞讜专讛 讜讛讚专 拽转谞讬 讘专讬砖 驻专拽 专讘讬注讬 砖讞讬讟转 讛转诪讬讚 讜拽讘诇转 讚诪讜 讜讝专讬拽转讜 诇讻谉 爪专讬讱 诇讜诪专 讘讛讻专讞 砖诇讗 讛讬讛 讛驻讬讬住 注诇 住讚专 讛注讘讜讚讛 讜讗驻砖专 诪砖讜诐 讚砖讞讬讟讛 讜讝专讬拽讛 讛讬讗 注拽专 注讘讜讚转 讛转诪讬讚 讟驻讬 诪讚讬砖讜谉 诪讝讘讞 讛驻谞讬诪讬 讜讛诪谞讜专讛 讛讬讜 诪拽讚讬诪讬谉 讗讜转诐 讘驻讬讬住 讜讛诪驻专砖 驻讬专砖 讟注诐 讗讞专 讘砖诐 专讘讜 讛讜讗讬诇 砖讛讬讜 诪讘拽专讬谉 讛转诪讬讚 诇讗讜专 讗讘讜拽讜转 讘转讞诇讛 拽讜讚诐 讻诇 讻讜' 讜讙诐 讛讜讗 谞讻讜谉 讜讗注"讙 讚砖讞讬讟讛 讻砖专讛 讘讝专 转讬拽谞讜 讘讛 驻讬讬住 讛讜讗讬诇 讚转讞诇转 注讘讜讚转 讛转诪讬讚 讛讬讗 讜讞讘讬讘讗 诇讛讜 讗讬 诇讗 讬讟讬诇讜 驻讬讬住 讗转讬 诇讗谞爪讜讬讬 注诇讛 讜讗转讜 讘讛 诇讬讚讬 住讻谞讛 讻讚诪驻专砖 讛讙诪专讗 讘住讜祝 驻"讘 讚讬讜诪讗. 讜诪讛 砖驻讬专砖 专"注 诪讘专讟谞讜专讛 讝"诇 诪讬 砖注诇讛 诇讜 讛驻讬讬住 讝讜专拽 讗转 讛讚诐 讜讛住诪讜讱 诇讜 砖讜讞讟 讛讜讗 诪讚讘专讬 讛专诪讘"诐 讝"诇 讘驻讬专讜砖 讛诪砖谞讛 专讬砖 驻"讘 讚讬讜诪讗 讜转讬诪讛 专讘转讬 讘注讬谞讬 诪谞讬谉 诇讜 讝讛 讜诇讗 砖诪注转讬 讜诇讗 专讗讬转讬 诇砖讜诐 讗讞讚 诪谉 讛诪驻专砖讬诐 砖住讜讘专 讻谉 讗诇讗 讗讚专讘讛 讛专诪讘"诐 讙讜驻讬讛 讘驻讬专讜砖 诪砖谞转谞讜 讻讗谉 讜讘讞讘讜专讜 讘驻专拽 讚' 诪讛诇讻讜转 转诪讬讚讬谉 讜诪讜住驻讬谉 讜讛住诪"讙 讜砖讗专 诪讞讘专讬诐 讻转讘讜 讘讛讚讬讗 讚讝讛 砖注诇讛 诇讜 讛驻讬讬住 讛讜讗 砖讜讞讟 讜讛砖谞讬 砖注讜诪讚 讘爪讚讜 讛讜讗 诪拽讘诇 讗转 讚诐 讛转诪讬讚 讜讛讜讗 讝讜专拽讜 讜讻谉 驻专砖"讬 讘讛讚讬讗 讘讬讜诪讗 驻专拽 讘专讗砖讜谞讛 讙讘讬 讗讬讘注讬讗 诇讛讜 讻砖讛谉 诪驻讬讬住讬谉 诇注讘讜讚讛 讗讞转 诪驻讬讬住讬谉 讜讝"诇 诇注讘讜讚讛 讗讞转 诪驻讬讬住讬谉 讻讙讜谉 诪讬 砖讜讞讟 讜诇讻砖讬讝讻讛 诪讬 砖讝讻讛 诇砖讞讬讟讛 砖讜讘 讗讬谉 驻讬讬住 诇砖讗专 砖转讬诐 注砖专讛 注讘讜讚讜转 讗诇讗 讻讛谞讬诐 讛诪讜拽驻讬谉 诇讬诪讬谞讜 谞诪砖讻讬谉 讗讞专讬讜 讻驻讬 住讚专 诪砖谞转谞讜 砖谞讬 诇讝专讬拽讛 砖诇讬砖讬 诇讚讬砖讜谉 诪讝讘讞 讛驻谞讬诪讬 讻讜' 讜讙诐 诪讛 砖讻转讘 专"注 诪讘专讟谞讜专讛 讝"诇 讛砖讘讬注讬 讛注讜拽抓 讜诇讗 讝讻专 讛专讙诇 讗诐 讗讬谞讜 讟注讜转 讚诇讜讙 住讜驻专 诇讗 讚拽 讻讬 讛砖讘讬注讬 诪注诇讛 讛注讜拽抓 讜讛专讙诇 讚讜拽 讜转砖讻讞:



讛专讜讗讛 讗讜诪专 讘专拽讗讬. 讘讬专讜砖诇诪讬 讚讬讜诪讗 诪驻专砖 讘专拽讗讬 讛讜讗 注谞讬谉 驻讟讚讛 讜讘专拽转 讜讬砖 讗讜诪专讬诐 砖讛讜讗 注谞讬谉 讘专拽讬诐 讜专注诪讬诐 讜诇讻诇 讛驻讬专讜砖讬诐 专爪讜谞讜 诇讜诪专 砖讛讗讬专 讜讛讘专讬拽 讛砖讞专:



诪转讬讗 讘谉 砖诪讜讗诇 讗讜诪专 讛讗讬专 讻讜'. 讘诪谞讞讜转 住讜祝 驻专拽 砖转讬 讛诇讞诐 诪讬讬转讬 诪砖谞讛 讝讜 讜驻专砖"讬 诪转讬讗 讘谉 砖诪讜讗诇 讛讬讛 诪诪讜谞讛 注诇 讻讱 讻讚讗诪专 讘砖拽诇讬诐 诪转讬讗 讘谉 砖诪讜讗诇 讛讬讛 诪诪讜谞讛 注诇 讛驻讬讬住讜转 讜讛讬讬谞讜 讛驻讬讬住讜转 砖讛讬讜 诪驻讬讬住讬谉 讻砖讛讗讬专 讛讬讜诐 诪讬 砖讜讞讟 诪讬 讝讜专拽 讜讻砖讛讜讗 砖讜讗诇 讗诐 讛讙讬注 讝诪谉 砖讞讬讟讛 讗诪专 诇讗讜转讜 砖注诇 讛讙讙 讗诪讜专 讗诐 讛讗讬专 驻谞讬 讻诇 讛诪讝专讞 注讚 砖讘讞讘专讜谉 讜讛讜讗 讗讜诪专 诇讜 讛谉 讜讘讬专讜砖诇诪讬 谞诪爪讗 砖诇驻讬讻讱 讛讬讛 讗讜诪专 注讚 砖讘讞讘专讜谉 讻讚讬 诇讛讝讻讬专 讝讻讜转 讬砖谞讬 讞讘专讜谉 注"讻. 讜讻转讘讜 砖诐 讛转讜住驻讜转 注诇讬讜 讜诪讛 砖讻转讜讘 讘住驻专讬诐 讘驻专拽 讗诪专 诇讛诐 讛诪诪讜谞讛 诪转讬讗 讘谉 砖诪讜讗诇 讗讜诪专 诪诪讜谞讛 注诇 讛驻讬讬住讜转 讗讜诪专 讻讜' 诇讬转讗 讗诇讗 讗讜诪专 讛专"诐 讚讛"讙 诪转讬讗 讘谉 砖诪讜讗诇 诪诪讜谞讛 注诇 讛驻讬讬住讜转 讗讜诪专 砖讛讜讗 注爪诪讜 诪诪讜谞讛 注诇 讻讱 讜讛转诐 诪驻专砖 诪讬 讗诪专 讻谉 注讻"诇, 讜讗谞讬 讗讜诪专 注诐 诪讛 砖诪讜讞拽讬谉 诪诇转 讗讜诪专 讛专讗砖讜谉 讗讻转讬 拽砖讛 诇讬 注诇 驻专砖"讬 砖讛专讬 讘讛讚讬讗 诪砖诪注 讛转诐 讘讬讜诪讗 讚诪转转讬讛 驻诇讬讙 注诇 转"拽 讜注讜讚 拽砖讛 注诇 驻专砖"讬 砖讛专讬 讘讬讜诪讗 诪驻专砖 讛讙诪专讗 讘讛讚讬讗 砖诇讗 讛讬讛 讗讞讚 讗讜诪专 讻诇 讗诇讛 讛讚讘专讬诐 讛讗讬专 驻谞讬 讻诇 讛诪讝专讞 注讚 砖讛讜讗 讘讞讘专讜谉 诇讻谉 讬讜转专 谞讻讜谉 驻讬专讜砖 讛诪驻专砖 讜讻讱 讛诐 讚讘专讬 讛专诪讘"诐 讝"诇 讚诪转讬讗 讘谉 砖诪讜讗诇 驻诇讬讙 注诇 转"拽 讚诇讗 讛讬讛 讗讜诪专 讛专讜讗讛 讘专拽讗讬 诇驻讬 砖讝讛 讛砖讬注讜专 讗讬谞讜 诪住驻讬拽 诇讝诪谉 砖讞讬讟转 讛转诪讬讚 讗诇讗 讻讝讛 讛诇砖讜谉 讛讬讛 讗讜诪专 讛讗讬专 驻谞讬 讻诇 讛诪讝专讞 讜讝诪谉 讝讛 讛讜讗 讗讞专 讝诪谉 讘专拽讗讬 砖讝讻专 讛转"拽 讜讗讜转谉 砖讛讬讜 注讜诪讚讬诐 诇诪讟讛 砖讜讗诇讬谉 诇讜 讛讙讬注 讛讗讜专 注讚 讞讘专讜谉 讜讛讜讗 诪砖讬讘 讛谉:



讜讛讘讬讗讜 讟诇讛 诪诇砖讻转 讛讟诇讗讬诐. 驻讬' 砖讛讬讜 砖诐 讛讟诇讗讬诐 诪讘讜拽专讬谉 讻讚转谞谉 讘驻专拽 讗讬谉 谞注专讻讬谉 讗讬谉 驻讜讞转讬谉 诪砖砖讛 讟诇讗讬诐 讛诪讘讜拽专讬谉 讘诇砖讻转 讛讟诇讗讬诐:



讘诪拽爪讜注 爪驻讜谞讬转 诪注专讘讬转. 讘驻"拽 讚讬讜诪讗 驻专讬讱 讛讙诪专讗 诪讛讱 诪砖谞讛 注诇 讛诪砖谞讛 讚驻"拽 讚诪讚讜转 讚转谞谉 讛转诐 砖讛讬讗 讚专讜诪讬转 诪注专讘讬转 诇讘讬转 讛诪讜拽讚 讜诪砖谞讬 讛讗讬 诇砖讻讛 讗拽爪讜讬讬 诪拽爪讬讗 讜讚讗转讬 诪爪驻讜谉 诪转讞讝讬讗 诇讬讛 讘讚专讜诐 讜讚讗转讬 诪讚专讜诐 诪转讞讝讬讗 诇讬讛 讘爪驻讜谉 讜驻专砖"讬 讛讗讬 诇砖讻转 讛讟诇讗讬诐 讗拽爪讜讬讬 诪拽爪讬讗 讘砖转讬 讛诪拽爪讜注讜转 谞专讗讬转 砖讗专讜讻讛 讛讬讗 讜注讜诪讚转 讘诪注专讘 讜诪讗专讻' 诇爪讚 讛爪驻讜谉 讜讚专讜诐 注讚 拽专讜讘 诇诪拽爪讜注讜转 砖诪讻讗谉 讜诪讻讗谉 讜讚讗转讬 诪爪驻讜谉 诪转讞讝讬讗 诇讬讛 砖诪砖讜讻讛 诇爪讚 讚专讜诐 讬讜转专 讜讚讗转讬 诪讚专讜诐 诪转讞讝讬讗 诇讬讛 诪砖讜讻讛 诇爪讚 爪驻讜谉 注"讻. 讜讻转讘讜 讛转讜住驻讜转 砖讛拽砖讛 专讬讘"讗 讗诪讗讬 诇讗 诪砖谞讬 讚讛讗 讚拽讗诪专 讻讗谉 讚讛讜讛 诇砖讻转 讛讟诇讗讬诐 讘诪拽爪讜注 爪驻讜谞讬转 诪注专讘讬转 讛讬讬谞讜 讘拽专谉 爪驻讜谞讬转 诪注专讘讬转 砖诇 注讝专讛 讚讛讬讬谞讜 诪注专讘讬转 讚专讜诪讬转 砖诇 讘讬转 讛诪讜拽讚 砖讛专讬 讘诪住讻转 诪讚讜转 诪砖诪注 讚讘讬转 讛诪讜拽讚 讙讚讜诇 讛讬讛 诇爪驻讜谉 讛注讝专讛 讜拽讗讬 讛转诐 讗注讝专讛 讜讛讻讗 讗讘讬转 讛诪讜拽讚 讜讬"诇 讚诇讗 诪住转讘专 诇讜诪专 砖讛讬讛 讗讜诪专 注诇 讝讛 讗专讘注讛 诇砖讻讜转 讛讬讜 砖诐 讻讬讜谉 讚诇讗 讛讜讜 砖诐 讘注讝专讛 讗诇讗 砖转讬诐 诪讛诐 讜注讜讚 讛讬讗讱 讬转讻谉 拽专谞讜转 讛注讝专讛 讜拽专谞讜转 讘讬转 讛诪讜拽讚 讙讚讜诇 砖讜讜转 讜诪住转诪讗 讛注讝专讛 讙讚讜诇讛 讬讜转专 诪讘讬转 讛诪讜拽讚:



讜讗讞转 诇砖讻转 讛讞讜转诪讜转. 驻讬' 砖诪谞讬讞讬谉 砖诐 讞讜转诪讜转 砖诇 诇讜拽讞讬 住诇转讜转 讜谞住讻讬诐 诪谉 讛讛拽讚砖 讘讚诪讬诐 讻讚转谞谉 讘诪住讻转 砖拽诇讬诐 讚' 讞讜转诪讜转 讛讬讜 讘诪拽讚砖 讜讛讬讛 讻转讜讘 注诇讬讛谉 注讙诇 讙讚讬 讝讻专 讞讜讟讗 讜讛谉 住讬诪谞讬 讻讘砖 讜讗讬诇 讜驻专 讜砖诇砖 讘讛诪讜转 砖诇 诪爪讜专注 讻诇 诪讬 砖诪讘拽砖 谞住讻讬诐 讘讗 诇讜 讗爪诇 讛诪诪讜谞讛 注诇 讛讞讜转诪讜转 讜谞讜转谉 诇讜 诪注讜转 讻驻讬 谞住讻讬诐 砖讛讜讗 爪专讬讱 讜诪拽讘诇 诪诪谞讜 讞讜转诐 砖诇 讗讜转诐 谞住讻讬诐 讜讘讗 诇讜 讗爪诇 讛诪诪讜谞讛 注诇 讛谞住讻讬诐 讜诪专讗讛 诇讜 讛讞讜转诐 讜诪拽讘诇 诪诪谞讜 谞住讻讬诐 砖拽谞讛 讻砖诪讘讬讗 讞讜转诐 砖讻转讜讘 讘讜 注讙诇 讘讬讚讜注 砖谞转谉 诪注讜转 诇谞住讻讬 驻专 讻砖诪讘讬讗 讞讜转诐 砖讻转讜讘 讘讜 讙讚讬 讘讬讚讜注 砖谞转谉 诪注讜转 诇谞住讻讬 讻讘砖 讻砖诪讘讬讗 讞讜转诐 砖讻转讜讘 讘讜 讝讻专 讘讬讚讜注 砖谞转谉 诪注讜转 诇谞住讻讬 讗讬诇 砖转专讙讜诐 砖诇 讗讬诇 讚讻专讗 讻砖诪讘讬讗 讞讜转诐 砖讻转讜讘 注诇讬讜 讞讜讟讗 讘讬讚讜注 砖谞转谉 诪注讜转 诇谞住讻讬 诪爪讜专注 讜拽专讬 诇讬讛 讞讜讟讗 诪砖讜诐 讚讗诪专讬谞谉 讘注专讻讬谉 注诇 讝' 讚讘专讬诐 谞讙注讬诐 讘讗讬诐. 讜讗讞转 诇砖讻转 讘讬转 讛诪讜拽讚 驻讬' 诇砖讻讛 拽讟谞讛 砖拽专讜讬讛 讘讬转 讛诪讜拽讚 讜驻转讜讞讛 诇讘讬转 讛诪讜拽讚 讙讚讜诇:



讛讜爪讬讗讜 诪砖诐 爪"讙 讻诇讬 讻住祝 讻讜'. 讘讬专讜砖诇诪讬 住讜祝 讞讙讬讙讛 专' 砖诪讜讗诇 讘专 谞讞诪谉 讗诪专 讘砖诐 专' 讬讜谞转谉 讻谞讙讚 爪"讙 讗讝讻专讜转 砖讻转讜讘 讘驻专砖转 讞讙讬 讝讻专讬讛 讜诪诇讗讻讬 讗"专 讞讜谞讛 讞讬砖讘转讬诐 讜讗讬谞谉 讗诇讗 驻"讙 讻谞讙讚 驻"讙 讞讜转诪讜转 讘注讝专讛 砖讛讬讛 讻诇 讗讞讚 讜讗讞讚 诪讬讞讚 砖诪讜 砖诇 讛拽讘"讛 讜讞讜转诐 注"讻 讜讘讙诪专讗 讚讬讚谉 诇讗 讗转驻专砖 诇诪讛 讛讜爪专讻讜 诇诪谞讬谉 讻诇讬诐 讛诇诇讜 讜讗驻砖专 砖讛讜讗 讻谞讙讚 诪讛 砖爪专讬讻讬谉 诇注讘讜讚转 讛讬讜诐 诪谉 讛讻诇讬诐 讜讗讬谉 讗谞讜 爪专讬讻讬谉 诇讟注诐 讗讞专:



讛砖拽讜 讗转 讛转诪讬讚 讻讜'. 驻讬' 住诪讜讱 诇砖讞讬讟转讜 讻讚讬 砖讬讛讗 注讜专讜 谞驻砖讟 讬驻讛 讻讚讗讬转讗 讘讘讬爪讛 驻专拽 诪砖讬诇讬谉 诇诪讛 诇讬讛 诇诪讬诪专 诪砖拽讬谉 讜砖讜讞讟讬谉 诪讬诇转讗 讗讙讘 讗讜专讞讬讛 拽诪"诇 讚诇砖拽讬 讗讬谞讬砖 讘讛诪转讜 讜讛讚专 诇砖讞讜讟 诪砖讜诐 住专讻讗 讚诪砖讻讗 讜讛讗 讚谞拽讟 讘讻讜住 砖诇 讝讛讘 讘驻专拽 砖诇驻谞讬 讝讛 讗诪专 专讘讗 讙讜讝诪讗 拽转谞讬 讚诇讗 砖诇 讝讛讘 讛讬讛 讗诇讗 砖诇 谞讞讜砖转 讬驻讛 讻砖诇 讝讛讘 讜专讘讬 讬谞讗讬 讗讜诪专 讘讻讜住 砖诇 讝讛讘 诪诪砖 诇讛专讗讜转 注砖讬专讜转 讜讬讻讜诇转 砖讗讬谉 注谞讬讜转 讘诪拽讜诐 注砖讬专讜转:





驻转讞 注讬谞讬诐

讛砖拽讜 讗转 讛转诪讬讚 讜讻讜'. 驻讬专砖 讛专诪讘"诐 讘驻讬专讜砖 讛诪砖谞讛 砖讛讬讜 诪砖拽讬谉 讗转 讛转诪讬讚 诪讬诐 拽讜讚诐 砖讞讬讟转讜 诇驻讬 砖讝讛 诪诪讛专 诇讛驻砖讬讟讜 讻诪讜 砖谞转讘讗专 讘讘讬爪讛 讜拽"拽 讚讘砖讬诇讛讬 讘讬爪讛 驻讬专砖 讛专诪讘"诐 注爪诪讜 讘驻讬专讜砖 讛诪砖谞讛 讻转讘 讜讝"诇 讜讗诪专讜 诪砖拽讬谉 诇讛讜讚讬注讱 转讜注诇转 讻讬 讛讛砖拽讗讛 拽讜讚诐 砖讞讬讟讛 讬转讬专 专讬讗转讛 讜讗诐 讬砖 住讬专讻讗 讞诇讜砖讛 谞砖诪讟转 讜谞讻专转转 注讻"诇 讜诇讻讗讜专讛 谞专讗讛 砖讛讜讗 驻讬专讜砖 讗讞专 讜讗讬谞讜 驻讬专讜砖 砖讻转讘 驻讛. 讜讗讜诇讬 讚讚讗 讜讚讗 讞讚讗 讛讬讗 讜砖谞讬 讛驻注讜诇讜转 谞注砖讜 讘讛砖拽讗转 诪讬诐 拽讜讚诐 砖讞讬讟讛. 讜诪"诪 讗讻转讬 诇讗 讗讬驻专拽 诪讞讜诇砖讗 诪"砖 讛专诪讘"诐 讜讻诪讜 砖谞转讘讗专 讘讘讬爪讛 讜讛讜讗 注爪诪讜 诇讗 驻讬专砖 讝讛 讜诇讗 讘讗 讘驻讬讜 讜注诪"砖 讗谞讻讬 注驻专 讚诇 讘住驻专讬 讛拽讟谉 诪讞讝讬拽 讘专讻讛 讬讜专讛 讚注讛 住讬诪谉 讟"诇 讘住"讚:





砖注专讬 转讜专转 讘讘诇

(诇 专注"讗) 讜砖讬讬驻讬 诇讛讜 讘讞讘诇讗 讚爪讘转讗 讚住专讬讱 注诇讬讛 讘讝专讗.鈥斪⒆�' 讘诪驻专砖 砖讻转讘: "讚砖讬讬祝 诇讬讛 诇注抓 注讚 砖转住讜专 讻诇 拽诇讬驻转讜". 讜讝讛 转讬诪讛, 砖讘讗讜驻谉 讻讝讛 讬转讬讬讘砖 讛讗讬诇谉 讻谞讜讚注. 讜注讬' 讞讜诇讬谉 拽讻讛 讗: "讜住讬诪谞讬讱 讚讬拽诇讗", 讜驻讬专砖"讬: "讗诐 转讟讜诇 诪诪谞讜 专爪讜注讛 住讘讬讘 讛讜讗 诪转讬讬讘砖 砖诇讗 讛谞讞转 讚专讱 诇砖专祝 诇注诇讜转 诪谉 讛拽专拽注 诇诪注诇讛 诪诪拽讜诐 砖谞拽诇祝". 讜诇驻讬讻讱 讛注讬拽专 讻讙讬专住转 驻讬' 专"讙 讜专讗讘"讚 讻讗谉 讜注专讜讱 注' 砖专讟讜谉 (注"砖) [讜讻"讬 诪讬谞讻谉].


(诇 住注"讘 诪砖谞讛 专驻"讚) 讜讻讱 讛讬讛 注拽讬讚转讜 专讗砖讜 诇讚专讜诐 讜驻谞讬讜 诇诪注专讘.鈥斪懽ぷ�' 专讗讘"讚 讻讗谉 讻转讘 注"讝; "讜转谞谉 谞诪讬 讘讬讜诪讗 驻专拽 讗诪专 诇讛诐 讛诪诪讜谞讛 (诇讜 讗) 讙讘讬 驻专 砖诇 讻讛"讙 专讗砖讜 诇讚专讜诐 讜驻谞讬讜 诇诪注专讘, 讜驻专讻讬谞谉 讛转诐 讘讙诪专讗 讛讬讻讬 诪砖讻讞转 诇讛, 讜讗诪专 专讘 讘注讜拽诐 讗转 专讗砖讜, 讜讗讻转讬 驻专讬讱 讜谞讜拽诪讬讛 诇讛讚讬讗, 讜讗诪专 讗讘讬讬 讞讬讬砖讬谞谉 砖诪讗 讬专讘讬抓 讙诇诇讬诐; 讜讛"谞 讛讻讗 讻诇 诪讛 砖讛讬讜 讬讻讜诇讬谉 诇讛专讞讬拽 砖诇讗 讬讛讬讛 诪讟讬诇 讙诇诇讬诐 诇爪讚 讛诪讝讘讞 讛讬讜 注讜砖讬谉". 讜讻"讻 讛专注"讘 讻讗谉: "讜讛讬讛 谞讜讟讛 专讗砖讜 诇讚专讜诐". 讜讙诐 讘转驻讗专转 讬砖专讗诇 讻转讘: "砖注讜拽诐 讗转 专讗砖讜". 讜诇驻讬 讚注转谞讜 讗讬谉 讻讗谉 爪讜专讱 诇讝讛, 砖讚讜拽讗 讘驻专 砖诇 讻讛"讙 砖讛讬讛 注讜诪讚 注诇 专讙诇讬讜 讜讻砖专讗砖讜 诇讚专讜诐 讜讝谞讘讜 诇爪驻讜谉 讚专讻讜 诇讛讬讜转 驻谞讬讜 诪讘讬讟讬诐 诇诪讟讛 讘拽专拽注, 讜讗诐 专讜爪讬诐 砖讬讘讬讟 讘驻谞讬讜 诇诪注专讘, 爪专讬讻讬诐 诇注拽诐 讗转 专讗砖讜. 讗讘诇 讻讗谉 砖讛讟诇讛 注拽讜讚 讜诪讜谞讞 讘拽专拽注 注诇 爪讚讜 讛砖诪讗诇讬 讝谞讘讜 诇爪驻讜谉 讜专讗砖讜 诇讚专讜诐 讛专讬 驻谞讬讜 驻讜谞讬诐 诇诪注专讘 讘诇讬 砖讜诐 爪讜专讱 注拽讬诪讛. 讜讙诐 诇驻讬 驻砖讟讜转 讛诇砖讜谉 讘诪砖谞转 讬讜诪讗 讛讬讛 谞专讗讛, 砖讗祝 讛驻专 讛讬讛 注拽讜讚 讜诪讜谞讞 注诇 爪讚讜 讛砖诪讗诇讬, 砖讛专讬 砖诐 讘住讚专 讬讜诪讗 住转诪讜 讜诇讗 讛讝讻讬专讜 讻诇 注讬拽专 注拽讬讚转 讛驻专, 讗诇讗 住诪讬讻讛 砖谞讬讬讛 讜讗讞"讻 砖讞讬讟转讜, 讜诪讗讬诇讬讜 诪讜讘谉 砖讗"讗 讘诇讗讜 讛讻讬 诇砖讜讞讟讜. 讜讙诐 诪讛讬专讜砖诇诪讬 谞专讗讛 讻谉, 砖讗诐 讛讬转讛 讚注转讜 砖注讜拽诪讬诐 讗转 专讗砖 讛驻专 诇讗 讛讬讛 住讜转诐 讚讘专讬讜 讘讝讛. 讜诪讛 砖砖谞讬谞讜 砖诐 "讜驻专讜 注讜诪讚" 诇讗讜 讚讜拽讗 讗诇讗 "诪讜谞讞"*讻讬 驻注诪讬诐 驻讬' "注讜诪讚" 讻诪讜 "谞诪爪讗", 讜讻注讬谉 讝讛: 讛注讜诪讚讬诐 讗讜诪专讬诐 讻砖诐 砖谞讻谞住 诇讘专讬转 (砖讘转 拽诇讝 讘), 诪爪讜讛 注诇 讻诇 讛注讜诪讚讬诐 砖诐 诇讜诪专 讞诇讜抓 讛谞注诇 (讬讘诪讜转 拽讜 讘), 讜注谞讬讬谞诐志讗诇讛 讛诪爪讜讬讬诐 砖诐. 讜讙诐 讘诇砖讜谉 诪拽专讗 讻谉 讛讜讗 (注讬' 诪讜"拽 讻讗 讗).. 讜注讜讚 砖谞讬谞讜 讘驻专讛 讗讚讜诪讛 (驻专讛 驻"讙 诪"讟): "讻驻转讜讛 讘讞讘诇 讜讻讜' 专讗砖讛 诇讚专讜诐 讜驻谞讬讛 诇诪注专讘 讛讻讛谉 注讜诪讚 讘诪讝专讞 讜驻谞讬讜 诇诪注专讘", 讜讙诐 讝讛 讘诇讬 砖讜诐 注拽讬诪转 专讗砖, 讜讻诪讜 砖讘讬讗专谞讜 诪讗讞专 砖讛讬讗 讻驻讜转讛. 讗讘诇 讘诪拽讜诐 注诪讬讚讛 诪诪砖 转谞讬 讘转讜住驻转讗 讬讜诪讗 专驻"讘: "砖谞讬 砖注讬专讬诐 讛讬讜 砖诐 驻谞讬讛诐 讻诇驻讬 讛拽讚砖 讜讗讞讜专讬讛诐 讻诇驻讬 讛注诐".


(砖诐) 注诇 讟讘注转 砖谞讬讛.鈥斪⒆犠欁� 讛讟讘注讜转 砖讻转讘 讛诪驻专砖 讻讗谉 讻"讛 讚注转 专砖"讬 讘讻诪讛 诪拽讜诪讜转 讜讬讜转专 诪讘讜讗专 讻转讘 讘住讜讻讛 (谞讜 讗): "砖讛讟讘注转 驻转讜讞讛 诪爪讚 讗讞讚 讜讛讜驻讻讛 诇诪注诇讛 讜诪讻谞讬住 爪讜讗专 讛讘讛诪讛 诇转讜讻讛 讜讞讜讝专 讜讛讜驻讱 驻转讞讛 诇转讜讱 讛专爪驻讛". 讜讻注讬谉 讝讛 讻转讘 专' 砖诪注讬讛 讘诪讚讜转 驻"讘: "谞讜转谉 爪讜讗专 讛讘讛诪讛 讘讟讘注转 砖讬砖 诇讛 砖谞讬 专讗砖讬谉 讜谞讜注爪讛 讘拽专拽注". 讗讘诇 讛专诪讘"诐 讘驻讬讛"诪 讻讗谉 讜讘砖讗专 诪拽讜诪讜转 讻转讘, 砖讘讟讘注转 讗讜住专讬谉 专讙诇讬 讛讘讛诪讛 讜讬讚讬讛 讘砖注转 砖讞讬讟讛. 讜注讜讚 讛讜住讬祝 讻讗谉, 砖诇讗 讛讬讜 讻讜驻转讬谉 讗转 讛转诪讬讚 讗讘诇 讛讬讜 讗讜讞讝讬谉 讬讚讜 讜专讙诇讜 讘诇讘讚 讜讛讜讗 诪讛 砖讗诪专讜 注拽讬讚转 讬讚 讜专讙诇 讻讬爪讞拽 讘谉 讗讘专讛诐. 讜讻"讻 讘讛诇' 转诪讬讚讬谉 讜诪讜住驻讬谉 驻"讗 讛"讬 (讜注"砖 讘驻讬' 专讚讘"讝), 讜爪专讬讻讬谉 诇讚讞讜拽 诇讚讘专讬讜 砖诪讻谞讬住讬谉 讬讚讬讜 讜专讙诇讬讜 砖诇 讛讟诇讛 讘转讜讱 讛讟讘注转, 讜诪诇讘讚 讝讛 讛讬讜 讛讻讛谞讬诐 讗讜讞讝讬诐 讬讚讬讜 讜专讙诇讬讜 砖诇 讛讟诇讛 讘讬讚讬讛诐. 讜讛注讬拽专 讻驻讬专砖"讬. 讜诪爪讬谞讜 讘讬专讜砖诇诪讬 诪注"砖 住驻"讛 讜住讜讟讛 驻"讟 讛讬"讗: "讟讘注讜转 注砖讛 诇讛谉 (驻讬' 讬讜讞谞谉 讻讛"讙) 专讞讘讜转 诪诇诪讟谉 讜爪专讜转 诪诇诪注诇谉"*讜注讬' 讘讬专讜砖诇诪讬 住讜祝 住讜讻讛 砖谞讛驻讻讛 讛讙讬专住讗, 讜诪拽讬讬诪讬谉 砖谞讬诐 讜诪讘讟诇讬诐 讗讞讚.. 讜注谞讬谉 讝讛 砖诇诪讟讛 讛讬转讛 讛讟讘注转 专讞讘讛, 砖爪讜讗专 讛讘讛诪讛 讛讬讛 诪讜谞讞 注诇讬讛, 讗讘诇 诇诪注诇讛 讛讬转讛 讛讟讘注转 爪专讛 讘专讜讞讘讛, 讻讚讬 砖爪讜讗专 讛讘讛诪讛 讬讛讬讛 诪讙讜诇讛 诇驻谞讬 讛砖讜讞讟 讜讬专讗讛 诪拽讜诐 讛砖讞讬讟讛. 讗讜 砖诇诪讟讛 讛讬讛 讛谞拽讘 专讞讘 诇讛讻谞讬住 讘讜 专讗砖 讛讘讛诪讛 讜诇诪注诇讛 讛讬讛 讛谞拽讘 爪专 讻讚讬 讛爪讜讗专, 讜讗转 讛专讗砖 诇讗 转讜讻诇 讛讘讛诪讛 诇讛讜爪讬讗 诪讛谞拽讘 爪专. 讜注讬' 专"讞 住讜祝 住讜讻讛 砖驻讬' 讻讛专诪讘"诐 讜讙诐 讛注转讬拽 诇砖讜谉 讛讬专讜砖诇诪讬 讻诪讜 讘诪注"砖 讜住讜讟讛.


讜讚注 砖讘驻讬专砖"讬 注讛"转 驻' 讜讬专讗 (讻讘 讟) 讻转讘: "讜讬注拽讚 讬讚讬讜 讜专讙诇讬讜 诇讗讞讜专讬讜 讛讬讚讬诐 讜讛专讙诇讬诐 讘讬讞讚 讛讬讗 注拽讬讚讛". 讜讘专讜专 讛讜讗 砖诇讗 谞转讻讜讬谉 诇讜诪专, 砖注讜拽讚 讬讞讚 砖转讬 讬讚讬讜 讜砖转讬 专讙诇讬讜 讗专讘注转谉 讻讗讞转, 讗诇讗 拽讜砖专 讬讞讚 讗讞转 诪谉 讛讬讚讬诐 讜讗讞转 诪谉 讛专讙诇讬诐, 讻讚诪讜讻讞 讘砖讘转 (谞讚 讗), 讜讻谉 诪讘讜讗专 讘专砖"讬 砖诐.

